Kåre Ingvaldsen

Kåre Fredrik Ingvaldsen (født 25. desember 1919, død 16. desember 1977) fra Stavanger, var en norsk fotballspiller. Han var aktiv fra 1930-årene. Han har spilt for Bergens bylag mot landslaget, og spilte også to ganger på politilandslaget, i 1947 og 1950, og vant nordisk politimesterskap i 1950.

Ingvaldsen hadde sitt virke i politiet, der han begynte skjebnedagen 9. april 1940. Under okkupasjonen satt han flere år i tysk krigsfangenskap.

Etter krigen deltok han også i friidrett, og vant NM-gull i politi-idrett i 1950 på 400 meter, og sølvmedalje på 100 meter. 
I Viking spilte han i posisjonen ytre høyre. I 1953 ble han Norgesmester da Viking vant sitt første mesterskap, etter seier 2-1 mot Lillestrøm Sportsklubb. 
Han spilte aktivt for Viking i perioden 1939 - 1955.

Kilder 
 Arne Brustad: AKTIVE FOTBALLSPILLERE, 1953 
 Stavanger Aftenblad: Minneord 17. desember 1977
 viking-fk.no ''

Norske fotballspillere
Norgesmestere i fotball
Fotballspillere for Viking FK
Fødsler i 1919
Dødsfall i 1977